Ој, душице
Владимир Васић 

Ој, душице

Ој, душице, насмеше л' се 

Та млађана уста твоја, 

Ја не питам је ли зора, 

Ти си онда зора моја!

Стас твој вити кад угледам, 

Кад угледам лице твоје, 

Ја не питам греје л' сунце, 

Ти си онда сунце моје!

1859 год.

Напомена 

Објављено у књизи Песме, стр. 54

Извори 

 Владимир Васић: Целокупна дела, Библиотека српских писаца, Издавачко предузеће " Народна просвета, Београд, страна 3.

Владимир Васић